Faf sal straks in die toets kan speel | Maroela Media
Die stof rondom Faf du Plessis se beweerde balknoeiery en die herrie wat dit ontketen het, het nog lank nie gaan lê nie.
Du Plessis moet voor die IKR en die wedstrydskeidsregter verskyn, maar ŉ datum is nog nie vasgestel nie. Krieket Suid-Afrika het ŉ regsverteenwoordiger Australië toe gestuur om Du Plessis by te staan en te verdedig.
Dit sal moontlik die hele proses vertraag aangesien die IKR nou ook iemand moet aanstel om hulle saak te hanteer.
Die kwessie vir die Proteas is of hulle kaptein vir die derde toets beskikbaar sal wees. Indien hy skuldig bevind word aan balknoeiery kan hy, benewens ŉ boete, vir ŉ wedstryd geskors word.
Die toets begin Donderdag.
As die verhoor nie voor die wedstryd plaasvind nie, sal hy wel kan speel. Die verhoor sal moontlik eers ná die Proteas se terugkeer en wel in Suid-Afrika plaasvind wanneer die span al vir die toetsreeks teen Sri-Lanka voorberei.
Dit is niks anders as suur druiwe nie.
Dit is nie die Ausies wat die klag gelê het nie, dit was die IKR by name Dave Richardson, die Ausie span het nie een keer daaroor gekla nie. Ek dink dit tel in Faf se guns. Glo en hoop hy speel en hulle slag die Ausies.
Gerhard, die selfde Dave Richardson wat vir SA paaltjiewagter gespeel het?
die australiaaners gaan so mal oor die kamtige bal geknoeiery!, wat my laat wonder oor hulle swak spel is die feit dat hulle dalk besig is met die boekkies om die hele game te verloor , soos ons weet kan hulle miljoene rande maak selfs al verloor hulle . dalk moet dit ondersoek word !!
Ja Koos1, dit is die einste hy.
Ou taktiek van die Ossies. Hulls druk die IKR agter die skerms. Daai video is seker meer as 20 keer gefynkam om tog n ou foutjie te soek, want geen span het al ooit die ossies so kisboude geboul nie.